དྲག་པོ་རྟ་ཁྱུང་འབར་བའི་བདག་བསྐྱེད་ཉུང་བསྡུས་
རྡོ་རྗེ་ཕ་ལམ་ཞེས་བྱ་བ་བཞུགས་སོ། །
༈ སྐྱབས་སེམས་སྔོན་དུ་འགྲོ་བས། ཧྲཱིཿ སྣོད་བཅུད་མི་དམིགས་སྟོང་པའི་
ངང༌། །དེ་ཡི་རང་རྩལ་སྙིང་རྗེའི་མདངས། །སྣང་སྟོང་ཟུང་འཇུག་ཆུ་ཟླའི་
གར། །འཇིགས་བྱེད་བསྐལ་མེ་འབར་བའི་དབུས། །དམར་ནག་རྡོ་རྗེ་གྲོ་བོ་
ལོད། །འཇིགས་རུང་སྲིན་པོ་ཁྲོས་པའི་མདངས། །ལོག་འདྲེན་གདོན་བགེགས་
སྙིང་ཁར་བརྫིས། །པད་ཉི་རྒྱལ་བསེན་བསྣོལ་བའི་སྟེང༌།
།ཕྱག་གཡས་རྡོ་
རྗེ་གཡོན་མེ་ཁྱུང༌་། །འགྱིང་ཞིང་ཁྲོ་བོའི་ཆས་ཀུན་རྫོགས།
།དབུ་གཙུག་རྟ་
མགོ་ཕྱོགས་བཅུར་འཚེར། །རྟ་སྐད་དབྱིངས་སུ་སྟོང་གསུམ་འདར། །འཁོར་
འདས་ཆོས་ཀུན་མ་ལུས་པ། །དྲག་པོའི་དཀྱིལ་འཁོར་གཅིག་ཏུ་རྫོགས། །འོག་
མིན་གནས་ནས་ཡེ་ཤེས་པ། །སྤྱན་དྲངས་བདག་དང་དབྱེར་མེད་གྱུར།།ཐུགས་
ཀར་ཉི་དཀྱིལ་དམར་བོ་ལ། །སྲོག་མིག་དྲག་པོའི་རང་སྔགས་ཀུན། །འགལ་མེ་
འཁོར་བཞིན་འུར་འུར་དུ། །མེ་སྟག་ཕྱོགས་མཚམས་ཀུན་ཏུ་འཐོར། །བླ་མ་
བདེ་གཤེགས་ཡི་དམ་ཚོགས། །ཆོས་སྲུང་མཐུ་ནུས་གཅིག་ཏུ་གྱུར། །ལོག་འདྲེན་
དམིགས་མེད་མཐར་སྤྲད་ཅིང་། །ཁྱུང་གིས་སྣང་སྲིད་ཐམས་ཅད་གཏམས། །ཡེ་
ཤེས་འོད་མེའི་འཁོར་ལོ་ལས། །བརྟན་གཡོ་གཅིག་ཀྱང་སྣང་མེད་གྱུར། །ཨོཾ་མ་
ཧཱ་གུ་རུ་ཨརྩིག་ནིརྩིག་ཧྲཱི་ཧཱུྃ་ཁྲོམ་ཕཊཿ ཅེས་བརྗོད་ཐུགས་དམ་གནད་ནས་བསྐུལ། །ལྟ་
-203-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
བ་ཡེངས་མེད་སྲོག་མཁར་ལ། །སྤྱོད་པས་བཙན་ས་ཟིན་ཕྱིན་ནས། །སྣང་བ་སྐུ་དང་ཞིང་ཁམས་
ལ། །སྒྲ་གྲགས་སྔགས་སུ་ཡིད་ཆེས་རྙེད། །དྲན་རྟོག་དུས་གསུམ་རྒྱལ་བའི་ཐུགས། །ཆོས་ཉིད་འོད་གསལ་
འཁོར་ལོ་ལས། །དགོངས་པ་གཏད་དེ་གཡོ་མེད་བཞག །རྗེས་ལ་བསྡུ་རིམ་ནོངས་པ་བཤགས། །སྨོན་ལམ་
ཟབ་མོས་མཐའ་བརྒྱན་ཏེ། །བྱང་ཆུབ་འགལ་རྐྱེན་རབ་ཞི་ནས། །སྨོན་ལམ་བཟང་བོས་མཐའ་བརྒྱན་ནོ། །
ཞེས་པའི་དྲག་པོ་འཕྲུལ་ལྡེ་འདི། །གང་ལ་དམིགས་ན་ཐོག་ལས་མྱུར། །རྣོ་མྱུར་ལག་ཏུ་ལོངས་དང་ཤེས། །
ཨནྠ། རྒྱ་རྒྱ་རྒྱ། ཞེས་པ་རིག་འཛིན་འཇའ་ལུས་རྡོ་རྗེས་སོ། །
༈ ཧཱུྃ། སྣང་སྲིད་རྡོ་རྗེ་གཞོན་ནུའི་སྐུ། །སྣང་གྲགས་བཛྲ་ཀི་ལ་ཡ། །དྲན་
རྟོག་སྤྲོས་བྲལ་གཉུག་མའི་གཤིས། །ཡེ་གྲོལ་རིག་པའི་རྩལ་དུ་ཤར། །ཨོཾ་བཛྲ་ཀི་
ལི་ཀི་ལ་ཡ་ཧཱུྃ་སརྦ་བིག་ནཾ་བཾ་ཧཱུྃ་ཕཊཿ རྗེ་འཇའ་ལུས་རྡོ་རྗེས་གསུངས་པའོ། །
-204-